№18 ЖББОМ КММ

Қарағанды қаласы

Бастауыш сынып мұғалімі:Траева Б.К.

Тәрбие сағаты

 **«Ана сенің жүрегіңдей жүрек жоқ»**

**Тәрбие сағаты**

**Тақырыбы:** «Ана сенің жүрегіңдей жүрек жоқ»

**Мақсаты:** 8-наурыз Халықаралық аналар мерекесін атап өту.Анаға деген мейрімділікті,сүіспеншілікті арттыру,үлкенге ізет,кішіге үлгі бола білуге үйрету.Жас бүлдіршіндердің білімін, өнерін тамашалап,оқушы бойында ізгілік,инабаттылық қасиеттерін қалыптастыруға тәрбиелеу.

**Көрнекілігі:**Қабырға газеттері,шарлар,нақыл сөздер,гүлдер.

**Барысы:(**Ана туралы музыка ойнап тұрады)

І.Мұғалім:-Қайырлы кеш,құрметті ақ жаулықты аналар,ұстаздар,қымбатты бүлдіршін балалар!Балаға анадан артық, анадан қымбат жан жоқ.Сондықтан да,халық даналығында ана туралы ананы ардақтайтын,ананы дәріптейтін небір асыл сөз маржандары кездеседі. «Ананың алдында асқар тау да аласа»дейді халық.Ана бәрінен биік.

 Олай болса,құрметті аналар,8-наурыз аналар мейрамы құтты болсын!Бүгінгі күн,аяулы аналар,сіздер үшін де,мына бүлдіршіндеріңіз үшін де ерекше күн болмақ.Әр кезде шыдамдылықпен,ақылмен,мейрімділікпен аялай мәпелеп,еркелігімізді кешіре жол сілтеген аналар, бүгінгі балалық сезіміміз,алғысымыз,әсем әндеріміз бен көңілді күйіміз, демалыс кешіміз сіздерге арналады.

Әнел:Сенен өскен балалар,

 Батырлар мен даналар

 Құттықтаймыз мейраммен,

 Құрметті жан аналар.

Торғын:Құрметтейік,о,адамдар,аналарды,

 Бізді өмірге әкелген даналарды.

 Себебі ана деген асыл жан ғой,

 Ойлауменен істелік әр қадамды.

Ілияс:Бала,бала,бала деп

 Түнде шошып ойанған

 Түн ұйқысын төрт бөліп

 Түнде бесік таянған.

Айжан:Ақ сүтінен жаралған,

 Ақ сүтінен нәр алған.

 Анаға бас иеміз!

Туған елдің тілі деп,

Туған жердің үні деп,

Анаға бас иеміз!

1-ші жүргізушіНұрсерік:-Біз мәңгілік сіздерге,аналар,борыштармыз.Сіздерге балалық жүректен мың алғыс.Мерекелеріңіз құтты болсын!(Сыйлықтарын табыс етеді.) Хор.Ән:

2-ші жүргізуші Бекназар:-Елбасымыз былай деген екен: «Шығыс халықтарының арасында,жалпы мұсылман әлемінде әйел затын ерекше бағалайтын,қарындасты қатты қадірлейтін халықтың бірі де,бірегейі де біздің қазақ...

 Бүгінгі айтылатын ақ тілегіміз,жылы сөздеріміз,шырқайтын әндеріміз,құрметті аналар сіздерге арналмақ.Олай болса мың бұралған қыздарыңыздың өнерлін тамашаланыздар.

Би: Бір топ қыздар.

1-ші жүргізушіНұрсерік:-Қазақ халқы «Қыз» деген сөздің өзін әдеміліктің,сүлулықтың символы ретінде қолданады. «Қыз-елдің көркі,гүл-жердің көркі»деген сөз бар.Сондықтан халқымыз қыз баланы ардақтап,төрге отырғызып,қатты сөз айтпай,аққудай етіп өсірген.Бұған да тікелей ықпал ететін адам-ана.Олай болса,аққудай болған қыз баларға арнап «Анашым»әнін қабыл алыңыздар.

Ән:Альбина.

Еділ:Еркелесем күлімдейтін,

 Ұрысқаны білінбейтін.

 Маңдайымнан иіскеп менің,

 «Құлыншағым,күнім»дейтін.

Жансерік:Ана-ол біздің елде ардақты адам,

 Кішісі,үлкені деардақтаған.

 Өзінің аяулысы Отанын да,

 «Ана»деп біздің халық текке айтпаған.

Ән:Ананың тілі.(Мадина,Әнел)

Оразгүл:Еркелесем күлімдейтін,

Ұрысқаны білімбейтін.

 Маңдайымнан иіскеп менің,

 «Құлыншағым,күнім»дейтін.

Арайлым:Аялы қолды талпынтқан,

 Қаймақты сүттей қалқытқан.

 Суық болса жүргегім

 Қорғасындай балқытқан.

2-ші жүргізуші Бекназар:-Күй шертіліп, айтылды ән,

 Би биледік бәріміз.

 Енді ортаға сіздерді,

 Шақырамыз ойынға.

1-ші ойын: «Аналарына гүл сыйлау»

2-ші ойын: «Мүшелер биі.

Асылжан:Айналайын анашым,

 Көкте нұр боп жанасың.

 Ет жүрегің елжіреп.

 Құшағыңа аласың.

Ұлжамал:Айналайын,анашым

 Аялайсың бағасың

 Менің үшін не керек,

 Бәрін іздеп табасың.

Шынар:Анам менің тірегім,

 Анам менің кеудемдегі жүрегім

 Егер менің қасымда, сен болмасаң

 Бұл өмірде қалай ғана жүремін.

Ақжібек:Әлемдегі ақылды адам

 Бәрінен сол жақын маған

 Ол жанымда жүрсе менде

 Батырларша батылданам.

Ән:(Дилназ,Нұрсерік)

1-ші жүргізушіНұрсерік:-Сәулелі сөз сөне ме,

 Орны бөлек батаның.

 Бізге тәлім-өнеге,

 Ақ тілеуі ананың

 Әр сөзінің ақырын,

 Жақсылыққа тірейді.

 Қадап айтып ақылын,

 Көпке бақыт тілейді.

(Аналардың үлкені бата береді)

Хор.

Көрініс: «Қайсысы әжесін жақсы көреді»

2-ші жүргізуші Бекназар:

-Аналар қалқып бақыт аралында,

Лайым мұң қонбасын жанарыңа.

Осыменен кешімізді аяқтайық,

Гүл бітсін бәріңіздің қадамыңа-дей отырып бүгінгі кешімізді аяқтаймыз.